**НАРОДНО ЧИТАЛИЩЕ „ЖЕЛЕЗНИК 1988“ , ГРАД СТАРА ЗАГОРА**

**6000 Стара Загора, ул. „Младост“ №29, тел. 0889678770**

**О Т Ч Е Т**

**за дейността на Народно читалище „Железник - 1988“, град Стара Загора,**

**през изминалата 2023г.**

Уважаеми дами и господа, скъпи читалищни дейци, приятели,

Столетия наред нашия народ съгражда и ревниво пази трите храма на своя дух – църква, училище и читалище. Съградени, като храм на духа, читалищата и до днес си остават такива, защото съхраняват бита, и обичаите на българина, и като средища за духовно развитие - възпитават поколенията в любов към изкуствата и културата, в етническа толерантност, и уважение към човешките ценности. Уникално като явление, българското читалище, продължава да впечатлява света, със своята просветна мисия. Неоценима е ролята му в това, да издирва съхранява, развива и популяризира българския фолклор, и традициите - да обучава и насърчава младите таланти, и творческата самодейност, за изграждане на нови родолюбиви личности. И през изминалата 2023, работата на настоятелството бе съсредоточена върху това, да задоволява духовните потребности на населението, с разнообразни културно-просветни и социални дейности, и любителско творчество. Любителското художествено творчество е една от основните дейности на читалището, защото по традиция, тук се правят първите сценични опити за изява. Най-важните ни задачи и днес си остават - да създаваме благоприятни условия за развитие творческите способности на различните възрастови групи; - да запазим съществуващите художествени състави, с осигуряване изявата им в местни, общински и национални сцени, и откриване на нови иновативни, обучителни форми, за привличане интереса на любознателните деца. Фолклорна група „Огърлица“ през изминалата 2023 - продължи да работи за издирване, съхранение и популяризиране на местния песенен фолклор, и редовно участва в организираните прояви на читалището. За поддържане интереса на почитателите, успоредно със старите утвърдени, автентични песни, тя обогатява репертоара си с нови, тематични - създадени специално за определени празници. Групата за македонски народни песни „Мъниста“, участва предимно в камерни прояви, при отбелязваме на местни празници, по повод „Бабин ден“, „Трифон Зарезан“, Деня на самодейността, имени и рождени дни на самодейците. Мелодичността на тези популярни песни, доставят истинско удоволствие, не само за изпълнителите, но и за публиката, която пее с тях. Детска фолклорна група „Герданче“ и солистите от школата за народно пеене - бележат чувствителен напредък и успехи в развитието си. Активното участие на децата в различни конкурси, фестивали и празници, и отличаването им - с най-високи награди, създава увереност, ангажираност и самочувствие в изграждането им на творци. През изминалите годините, усилено търсихме възможности за откриване на танцови формации. За съжаление, базата ни не отговаря за това. Съществуващата практика в някои читалища на „съвместяване“, с тъй наречените „хорца“, ни подсказа, да помислим и ние за подобни творчески взаимоотношения, и от началото на 2023 - работим съвместно с Танцова школа „Орисия“, с които разнообразяваме програмите, редувайки песните с танци.

- 2 -

И през това лято, работата в читалището продължи без „пауза“. В необичайните горещини, с фолклорните състави репетирахме извън сградата на читалището, с „изнесени“ репетиции на прохлада, сред природата, съчетавайки полезното с приятното и желанието да открием и споделим красивите природни кътчета в покрайнините на нашия град. Провеждахме съвместни прояви с жените от ФГ „Огърлица“ и децата от ДФГ „Герданче“, под формата на Творчески срещи - „От баба на внуче“ и установихме, че децата така усвояват по-лесно орнаментите, характерни за нашия, тракийски регион . От месец април, в читалището работи Школа по ментална аритметика, за деца от четири - годишна възраст, с квалифицирани преподаватели, създаващи интерес и любов към числата и науката. Работата се фокусира и върху - развиване на логиката, фината моторика, концентрацията и аналитичното мислене. Под формата на игра, с тестове и задачи, и специалното сметало абакус, децата придобиват стойностни умения и знания. С друга част от децата, през лятото се учихме да четем гладко, и да рисуваме. През октомври, открихме и Курс по английски език, със сугестопедия – иновативен метод, в съчетание с класическа музика, изкуство, игри и популярни песни.

Културно-масовата работа е другата основна дейност на читалището.

На 06.01., проведохме традиционния за датата - „Поетичен час – на Ботев“, по повод 175 години от рождението му, с четене и рецитиране на безсмъртните му стихове. На 21.01, Бабинден - Деня на родилната помощ, наречен на „бабата“, изпълнявала някога ролята на акушерка, изразихме благодарността си към лекарите и акушерките, с вълнуващо тематично слово за благородната им професията и денонощното бдение над раждащите жени. След ритуала -„Измиване на бабата“, и поднасяне на погачата с мед, празникът продължи със закачки, хумор, пиперливи песни, смях и бабино хоро./ През последните години, **бабите с внуци у нас ,“припознаха“** Бабинден, за свой празник и го празнуват- в едно с традиционния, в което –„няма лошо“/. На 05.02.2023г, участвахме в съботното фолклорно предаване на Радио-Стара Загора -„От извор се песен лее“ и разговаряхме за работата на читалището и съставите, след което водещият Мирослав Василев представи звукозаписния дебют на Дария - песента „Иван по двори ходеше“- награда от конкурса „Славейче 2022“ /тогава на 5г./. След краткото „интервю“ и двете песни, които изпълни на живо в ефира, тя получи, и наградите си. С реверанс и Поздравителен адрес към музиканта Иван Тодоров - дългогодишен приятел, колега и ръководител в Ансамбъл “Зорница“, при НЧ “Кл. Охридски“- се включихме в честването на 80 годишнината от рождението му, на 10.02.2023г . Трифон Зарезан, покровител на лозарите и винарите, почетохме на 14.02., по стар стил, с подрязване и поливане на лозата с вино - в двора на читалището, тематична програма, и скромна почерпка. През последните години, на този ден, в едно с празника на виното, отбелязваме и Деня на влюбените, с красиви стихове за любовта . Седмицата от 13-17.02.- премина под знака на 150-годишнината от обесването на Левски – с тържества по групи, в Детска градина „Звездица“ - квартал „Железник. На 17.02, в залата на детската градина бе представен Тематичен спектакъл за безсмъртието на най-обичания български революционер, идеолог и организатор Васил Левски. Децата от -“Звездица“ пяха, рецитираха и гледаха откъси от филми за Дякона. Облечена в народна носия, Д. Генчева от читалището, изпълни една от любимите му народни песни, достигнала до нас - „Отдавна ли си, момне ле, калугерица“.

- 3 -

Годишнината на Апостола отбелязахме и с живущите от квартала, на 15.02., - в залата на „Седмиците“, с беседа за живота и идеалите му. На 16.02., с жените от –„Огърлица“, разговаряхме за тежката участ- на майката на Левски и семейството му, и четохме стихове от съвременни автори, посветени на него . На 20.02., разговаряхме за „Цената на Добротата и добрите хора“- по повод постъпката на младежите Еванджелина и Мирослав Маринови, предотвратили ПТП, в бурята - догонвайки „летящ“ ламаринен контейнер, от стръмния завой - по улицата над Магазин „Дейзи“, когато отдолу се задават автобус и няколко леки коли. След двегодишно прекъсване, въпреки силните пориви на вятъра, на 26.02., отбелязахме Сирни Заговезни. Програмата започна с обичая „Заораване“ - от Кукерската група "Джамал", възвестяващ възраждането на природата през пролетта. След танците на двете формации от - "Орисия", и песните на Патрисия Динева, самодейците от НЧ “Развитие“ – Дълбоки, представиха обичая „ На Заговелки - в Дълбоки“, и захванаха хорото, на което се наловиха всички - от най- малките, до най-възрастните, защото то е последното – до Великден.

Първи март-един от най-хубавите празници - „Посрещане на Баба Марта“, отбелязахме с детски утра - по групи, в ДГ “Звездица“, в квартала. Сърдечно благодаря на колектива в детската градина и на Директора - г-жа Галина Стрезева, за удоволствието от изживените мигове сред децата, където отново имах честта да бъда Баба Марта, и да им завържа мартеничките! Същия ден, от 13.00 часа, по повод- Деня на самодейността, проведохме - празничната среща с жените от ФГ “Огърлица“, в залата на - „Кависта“. На 03.03.- Освобождението на България –следобед, се включихме и голямото хоро, което се изви на площада, под ромола на дъжда - с песните на „Сестри Диневи“. На 04.03.2023 -Тодоровден, споделихме вълненията си с участниците в маскарадните игри, в Античния форум –в непринудени срещи и снимки за спомен. Осмо-мартенският празник, за жените от квартал „Железник“, бе на 06.03. в залата на ресторант „Дрийм“. С пъстра фолклорна програма, Патрисия Динева и децата от школата при читалището, поздравиха дамите, присъстващи на тържеството. Със скромно парти, на 07.03.2023г., в заведението "При кмета", отбелязахме празника и с жените от ФГ "Огърлица“, при читалището. На 08.03., бе тържеството за жените от Пенсионерския клуб - в ресторант „Седмиците“, в което се включиха и приятели от село Сулица. На 25.03., участвахме в пролетното почистване-със засаждане на дръвчета и освежаване на пейките, и детските съоръженията в квартала – съвместно с Клуба на-„ Железник“. В неделния ден на Първи април – Деня на хумора и шегата, открихме Школата за ментална аритметика към читалището. С две хумористични песни, Дария, поздрави всички присъстващи гости, родители и деца, след което г-жа Константина Мавлова изнесе своеобразен открит урок, за ползите от менталната аритметика в ранното детско развитие. По повод Седмицата на детската книга и песен, и осемнадесетото издание на Маратона „Четяща Стара Загора“, на 05.04.2023г., от 11 часа, с децата от Група „Дъга“ – ДГ “Звездица“, четохме „Приказки“, пяхме лазарски песни и си тропнахме хорце. На 07.04.2023г., в навечерието на Лазаровден, улиците в квартал "Железник" , се огласиха от звънливите гласчета на малките лазарки от ДГ “Звездица". Те пяха и наричаха за здраве, и берекет - пред служителите от АБ “Железник“, във Второ РПУ, и в СУ “Железник“, с което внесоха празнично настроение - в очакване на Великден.

- 4 -

На 13.04., Велики четвъртък, посетихме груповите домове за сираци в квартала и поради карантина - оставихме яйцата с боите, сами да си ги нашарят за Великден. Поради влошаване на времето и повсеместните дъждове в страната, въпреки организацията и готовността ни, за провеждане на традиционния Великденски празник, насрочен за 17.04., /понеделник/ - втория ден на Великден– проявата **се отложи.** На 18.04.- третия ден на Великден, на чаша кафе и курабийки, в АБ “Железник“, четохме стиховете на Веселин Ханчев - проява от Маратона „Четяща Стара Загора“. На 19.04.2023г., от 11ч., бе поредното четене, с жените от квартала, в залата на „Седмиците“- „На чаша чай - „Разкази за Левски“ - от книгата на Димитър Дишев.

Утрото на 23.04.,- втория ден от ХХIV-я Национален Радио-конкурс "Славейче" - за млади изпълнители на български народни песни, настъпи с трепетни мигове за - Патрисия Динева, Анет Добрева и Дария Стоянова, от школата за народно пеене при читалището. Препълнената зала с най-добрите участници от страната, развълнува децата, но не попречи на успешното им представяне пред журито, със специален гост – народната певица Ваня Вълкова. В обявената класация на 25 април, за втора поредна година, на Първо място, в първа възрастова група бе класирана - Дария Стоянова, с награда - професионален запис на песента „Месечинко, ясна“, На 26.04., от 11 часа участвахме в Среща на читалищните секретари - с председателя на Съюза на народните читалища - Николай Дойнов - в залата на НЧ “ Св. Климент Охридски“, а от 17 часа, същия ден, присъствахме на Литературното четене, по повод житейския и творчески юбилей на поета /Николай Дойнов/– в художествената галерия.

На 29 и 30.04.2023г., в града ни, се проведе Националния Детски фолклорен конкурс "Орфеево изворче"- още един значим, вълнуващ празник за децата. Горда съм да споделя, че и двете ни „славейчета" бяха високо оценени, в класацията за първа възрастова група и отличени с: - I-во място, златен медал *и видеозапис на двете песни* - за Дария Стоянова и - II-ро място и сребърен медал - за Анет Добрева. Благодаря ви, дечица, за достойното представяне и в този голям форум.

Същия ден, /30.04/ след получаване на медалите /от конкурса “Орфеево изворче“/, двете „славейчета“ – Анет Добрева и Дария Стоянова пяха пред участниците, в Националната среща, организирана от Туристическо дружество „Сърнена гора“- в „Тера-Груп Зали“. 11 май - Деня на Кирил и Методий отбелязахме с беседа, за великото делото на двамата братя и разговаряхме за грамотността и правописа - при публикуване в социалните мрежи. На 14 май, в град Гълъбово, се проведе **ХХХ-** то издание на Националния фолклорен фестивал "**Янко Петров**" 2023г**.** Децата от читалището ни се представиха и индивидуално, и като дует - под съпровод на акордеониста Гено Генов. Незабравими мигове, споделени с любителите на фолклора и емоционални, радостни изблици съпровождаха награждаването на Анет Добрева и Дария Стоянова - с два **златни медала** - за индивидуално участие и **един сребърен** - за дуета!

На 21.05.2023г.,в навечерието на Празника на духовността, отбелязахме юбилея на една от обичаните народни певици в града ни - Ирина Бойчева –приятел на Група „Огърлица“. С топли вълнуващи думи, бе представен творческия й път. С наздравици и прекрасни пожелания, колеги и приятели поздравиха юбилярката. Личен подарък и цвете с песен й поднесе, и малката Дария. В Деня на Св.св. Константин и Елена, поздравления получиха и двете именички - Елена Ганева и Елена Петрова от -„Огърлица“.

- 5 -

На 24 май – Деня на светите братя Кирил и Методий, - на българската азбука, просвета и култура, и 165 г., от първото им тържествено честване в града ни, участвахме в празничното дефиле, с блока на читалищата от общината. На 31.05.2023г., колективно посетихме Филмовия фестивал – „Златна липа“ , с прожекции - в залата на Регионална библиотека „Захари Княжески“. В утрото на Първи юни - Деня на детето, децата от школата за народно пеене - Анет Добрева и Дария Стоянова, под съпровод на Гено Генов, участваха в тържеството на ДГ “Слънце“, а от 11.00ч., - се включиха в организирания от общината празник - в Парк „Пети октомври“, където низаха гривни и герданчета, рисуваха със солен разтвор, правиха ароматни сапунчета и гледаха спектакъла на ДКТ – „Задави се Меца“. На Втори юни, Деня на Ботев и загиналите за свободата, рецитирахме и четохме стиховете на поета - пред майките с деца, чакащи за Детска млечна кухня - в двора на читалището На 12 юни, жените от -"Огърлица"- Дженка Георгиева, Динка Баракова, Елена Ганева, Момка Донева, Анастасия Георгиева и Вълка Петрова, с децата от- "Герданче" се представиха в Националния фолклорен събор "С мирис на теменуги"- Яворово 2023. Авторитетно жури, с председател, народната певица Дарина Славчева отреди : I-во място и златен медал – за ДФГ "Герданче"; I-во място и златен медал - за Анет Добрева и II-ро място и сребърен медал – за ФГ "Огърлица“ От сърце ви благодаря, мили жени и деца, за отличното представяне и поетото предизвикателство! Благодарим и на Ивайло Шопски, за хубавите думи към нас - в предаването по ТВ.

„Здравей, лято!“ След месеците на обилни дъждове и бури, дойдоха непосилните горещини. Това породи идеята, да репетираме на прохлада, сред природата. Първата „изнесена“ репетиция, проведохме на 21.06.,сред красивите гледки край Езеро "Загорка“. След репетицията, се отбихме в импровизираното заведение на поляната – на пържена риба с чаша пиво, да се поздравим за Деня на фолклора /22 юни/ и за здравето на Динка Баракова.

На 23.06.2023г.- ден преди Еньовден, с жените от квартала поехме на ранина - „За билки росни, лековити“, из околностите на „Железник“. Прибрахме се, с пълни кошници и букети от жълт кантарион, камшик, живовлек, еньовче и други билки.

В най-слънчевия ден от годината, на 24.06.2023г. участвахме в Десетото издание на Празника на житото –„Пътят на хляба“ - Преславен. В богатата програма с изява на читалищни състави, участвахме с тематични песни, в изпълнение на ФГ “Огърлица“, ДФГ „Герданче“, и „славейчетата“ Анет Добрева и Дария Стоянова. На 05.07., проведохме поредната „изнесена“ репетиция ***при вековния чинар***, разпрострял се величествено в околностите на града ни. След репетицията се подсладихме с палачинки и сладко, за здравето на рожденичката Елена Ганева. На 11.07.2023г.,отбелязахме осемдесет и четвъртата годишнина на Големия писател, журналист и народопсихолог - Марко Семов - с четене на разказите му. На 15.07., посетихме Музикално-танцовия „Реквием“, на Моцарт - спектакъл на Държавна опера Стара Загора- на сцената на Античния форум „Августа Траяна“. 18.07.2023г. е датата, отбелязваща 186 годни от рождението на Левски. С децата от школата - поднесохме цветя, пред бюст-паметника и посетихме метоха - в двора на църквата „Свети Димитър“, където е живял и служил –при вуйчо си..

- 6 -

21.07., бе поредният горещ, юлски ден – истинско предизвикателство, както за организаторите, така и за участниците в Празника на село Бъдеще - отбелязан с богата фолклорна програма, подредена с редуване изпълненията на танцьорите от „Орисия“ и певците от -“Огърлица“, -„Герданче“, солистите Танко Манев, и Дария Стоянова. Като домакин от селото - Динка Баракова се представи, със съпровод на Оркестър „Стара Загора“, с р-л Неделчо Тончев. Щом засвириха музикантите, жителите и гостите на - Бъдеще, захванаха хорото.

Въпреки жегите, в разгара на лятото, празниците продължиха с пълна сила

По покана на Кметство - Ракитница, на 28 юли участвахме в „Празника на плодородието“, на селото. И тъй като, една от жените в - „Огърлица“ – Дженка Георгиева има къща там, съчетахме полезното с приятното, като й гостувахме преди изявата. Тук, под лозницата на двора, проведохме поредната, съвместна репетиция на децата от –ДФГ „Герданче“, с жените от -“Огърлица“. Под съпровод на акордеона, децата с лекота запяха автентичните песни на „бабите“. След солидна почерпка от домакинята, поехме към парка, където организаторите вече бяха украсили новопостроената сцена. По традиция, програмата откриха домакините. След певческата група на – Михайлово, се представихме и ние от - “Огърлица“, “Герданче“, и децата от школата. В уречения час, Оркестър „Марица“ засвири хорото. На 2 август, с цвете и скромен символичен подарък, поздравихме една от солистките и основателки на „Огърлица“– Надка Хаджийска, за рождения й ден. На 7 август, с децата от квартала, след летните занимания - по четене, демонстрирахме, изразително гладко четене на приказка, с прилагане на подходяща интонация. По покана на НЧ “Светлина -1928“ и Кметство- Арнаутито, на 11.08., с децата от Школата за народно пеене - Анет Добрева, Дария Стоянова и Танко Манев, участвахме в „Празника на житената питка“ - на площада пред читалището. На другия ден - 12 август, с жените и децата от фолклорните състави, участвахме в „Празника на домата“, организиран от читалището в - Горно Ботево. Песните, танците и състезателните игри, с полезна информация, създадоха много настроение за жителите и участниците в проявата. След празника, се отбихме в дома на Мария Танева – една от основателките на –„Огърлица“, сдобила се наскоро с имот в селото. Настанени уютно, сред много цветя и зеленина на двора - пяхме песни и разговаряхме за орнаментите в тракийската песен, предавайки уменията си -„От баба на внуче“ , с уроци на живо, в народното пеене . На 18 август, по покана на Областен информационен център Стара Загора, участвахме в Семинар, проведен в офиса на ОИЦ – с разглеждане на проекти за съфинансиране и подпомагане на читалищата с допълнителни финансови средства . На 24 август, с жените и децата от- „Огърлица“ и -„Герданче“ се поздравихме за получените грамоти и награди от Шестия национален фолклорен събор на цветята „ С мирис на теменуги“ –Яворово 2023г, след което проведохме генералната репетиция за предстоящия Тракийски национален събор „Богородична стъпка“ .

На 26 август бе участието ни в 17-ти национален тракийски събор „Богородична стъпка“. Явихме се с фолклорните състави – „Герданче“ , „Огърлица“ и солистите от Школата за народно пеене– Анет Добрева, Дария Стоянова, Таньо Манев, и солистките - Дженка Георгиева, и Стана Милчева, от – „Огърлица“. Като резултат от представянето - на читалището ни бе връчен - Плакет и Диплом - за принос в съхраняване и популяризиране на традиционната култура.

- 7 -

В неделята, на 27 август, отново посетихме събора „Богородична стъпка“– за повече впечатления от представянето на другите участници - на първа, втора и трета сцена. Разгледахме и „Селския двор“, с работилниците, и обменихме опит с колеги от страната. На 8 септември, поради, обявения траурeн ден, в памет на жертвите, от наводненията в Община Царево / 5.09./, участието ни в Петия фолклорен фестивал на инструменталните и танцови групи - Раднево 2023 - **се отложи**.

Благодарим на организаторите от Кметство - Християново и НЧ “Съзнание 1923“- за поканата и гласуваното доверие – да изготвим сценария, и да бъдем водещи на програмата - на традиционния за селото събор - на 09.09., именуван този път, като „Празник на моето село“. След празничния водосвет и тематичното есе за празника, Кметът Валентин Петков откри събитието, и представи гостите. Програмата започна с децата от местната Лазарската група, а след тях Кукерски състав от село Турия, огласи площада и с митичните си танци „ прогони злото“ . Празникът продължи с изпълнения на Ансамбъл “Загорче“, на Дария Стоянова и танцьорите от ТС „Балига“- Кортен, след което музикантите от Оркестър „Стара Загора“, задоволиха всички желания на претенциозните жители, и гости на селото.

Последният ден от празниците на Община Раднево - 10.09., бе отреден, за Конкурса „Тракийски славей“- за талантливи млади изпълнители, под името -„С песните на Динка Русева“. Сред многобройните участници от цяла България, отлично се представиха и нашите „славейчета“ от читалището. Благодаря ви, деца! Медалите бяха малко, а участниците много, но радостта от представянето ви, от аплодисментите на публиката и хубавите думи - си струваха подготовката, и явяването. С първо място и златен медал, бе отличена - Дария Стоянова.

След Първия учебен ден, на 16.09.2023г., отново участвахме в освежаване на пейките и беседките, в Парк „Артилерийски “, съвместно с Клуб „Железник“. На 20.09.2023г, в студиото на Радио Стара Загора, бе реализиран записа на песента „Месечинко, ясна, ясна“- награда от Радио-конкурса „Славейче“ - **2023**“- на Дария Стоянова, със съпровод на оркестъра при Ансамбъл „Загоре“.

Първият фолклорно-кулинарен „Празник на лютеницата и зимнината“ – село Богомилово, проведен на 23.09.2023г., бе сред най-мащабните, впечатляващи и запомнящи се събития в общината. Благодарим за поканата на НЧ “Иванка Терзиева“-.Богомилово, да сме сред участниците в този красив, колоритен празник. Благодаря и на децата от читалището, за достойното представяне, и отличаването им с четири златни медала – за група “Герданче, и солистите - Анет Добрева, Дария Стоянова и Танко Манев. Заслужени благодарности и към Дженка Георгиева и Елена Ганева, които от явяването си в Кулинарния конкурс, също получиха награда – Първо място и златен медал, връчени лично от шеф Андре Токев – за „Лютеница по Сакарски“.. На 29.09., на спортната площадка в двора на ДГ „Звездица“, се проведе Детски спортен празник, с децата от градината – по групи. Гостуващи изявени спортисти от различни спортни секции в града, демонстрираха умения си и участваха в колективна игра с малчуганите, след което им връчиха и подаръци. Скромни награди за групите поднесохме и ние от читалището..

На 29.09., в навечерието на 1-ви октомври - Деня на музиката, поезията и възрастните хора, и 5.Х. – Деня на Стара Загора, с жените от ФГ “Огърлица“, се събрахме в залата на читалището. С тематични песни, и красиви стихове, почетохме празниците - „анблок“.

- 8 -

На 01.10., от 17.00 часа, в двора на читалището, открихме изложба от рисунки, на участниците в конкурса „Моят град – мой дом“, посветен на Деня на Стара Загора. Същия ден, от 18.00 часа, проведохме и Традиционния фолклорен празник на площада, отбелязващ Деня на музиката, поезията и възрастните хора, и 5 октомври - Деня на Стара Загора. Преди музикалната програма, г-н Гино Гинов – общински съветник от Комисията по Култура, връчи получените награди на отличените в „Празник на лютеницата и зимнината“- Богомилово. В програмата участваха дечица от ДГ “Звездица“, самодейци от ДФГ “Герданче“, ФГ „Огърлица“, и танцовите формациите при ТШ “Орисия“. За празничното хоро и народното веселие - се погрижиха музикантите от Оркестър за народна музика „Стара Загора“, с ръководител Неделчо Тонев и солистката Йорданка Вълчанова.

На 4.10.2023г. присъствахме на Творческа среща, организирана от НЧ “Николай Лилиев“ ,в Къща-музей „Гео Милев“, с поетесата Мариана Ангелова - от Хасково, и литературния критик – Тодорка Николова. Срещата продължи с Авторски рецитал – в дует със съпруга й Христо Ангелов – с песни и съпровод на китара

На 9.10., участвахме в Среща с журналиста Георги Тошев, с представяне на книгата му „Георги Парцалев. Хамлет от град Левски“, и прожекция на филма - „Рицарят на смеха“ – в РБ “Захари Княжески“ Прибрахме се удовлетворени - с автограф на книгата и снимки за спомен.

От 13-15 10.2023г. в Хотел „Минерал“ - Ягода, Национален алианс на хора с редки болести, проведе Среща -„Обучение за взаимопомощ“ – „Заедно за здравето на нашите деца“. Със специална покана от организаторите, в срещата участва и Дария Стоянова от читалището, и получи - Почетна грамота „Благородно сърце“.

На връх Петковден /14.10./, залата на Младежки дом Хасково „кипеше“ , от многобройните участници, дошли за участие в Четвъртия фолклорен фестивал -“С песните на Тодор Кожухаров“. Влюбени в песните на „певеца на Тракия“, на сцената се изявиха най-добрите певци -от 5 до 92 годишна възраст. Сред тях бяха и нашите деца от Школата за народно пеене към читалището. Благодарим на емоционалната публика, която „взривяваше“ с аплодисменти изпълненията на децата ни. Благодарим и на журито за високата оценка, и отличаването ни с три златни медала - за Анет Добрева, Дария Стоянова и Танко Манев. Незабравими ще останат срещите, с големите народни певици Калинка Вълчева -„славеят на Добруджа“ и Дарина Славчева.

На 19.10., отбелязахме Деня на Св. Иван Рилски - патрон на читалищните дейци и връчихме златния медал на Танко Манев, от участието му в Конкурса „С песните на Тодор Кожухаров“, тъй като, той не дочака награждаването в Хасково.

По покана на Тракийско дружество - Горно Ботево, в Събора на тракийци, за Димитровден, на 22.10., Дария Стоянова, от читалището участва в Празничната програма, изнесена на площада в селото, пред жителите и гости-тракийци от столицата и цяла България.

С „Детски празник на талантите“ , на 1 ноември, бе отбелязан Деня на народните будители, в ДГ “Звездица“. Децата играха, пяха песни, танцуваха и рецитираха тематични стихове за будителите.

На 2.11., по повод Деня на народните будители, зарадвахме децата и учителите от СУ „Железник“ в квартала, с Празничен концерт на Ансамбъл „Загоре“, изнесен на закрито във форума на училището, поради нестабилното дъждовно време.

- 9 -

На 18.12., децата от школата за народно пеене, при читалището – Анет Добрева, Дария Стоянова и Танко Манев, поднесоха Коледен подарък, на празнуващите от квартала, с кратка фолклорна програма - в залата на ресторант „Дрийм“ . На 20.12.,- Игнажден, облечени в нови ямурлуци, с накичени калпачета и геги, коледарите от ДГ “Звездица“ обходиха квартала и с песните си, събудиха Коледния дух в – „Железник“. Макар и само на девет месеца, и школата по ментална аритметика, вече жъне успехи. На градската олимпиада, през декември, в залата на РБ „Захари Княжески“- децата Александър Петров и Ванеса Ненова, заеха почетните второ и първо място, в тяхната възрастова категория. Такава беше изминалата 2023 - трудна, динамична, изпълнена с предизвикателства, но успешна. Трудна - без нужните финансови средства, за отопление, канцеларски материали, интернет и консумативи. Натрупаният финансов дефицит в касата, през последните години, вече го няма – стопи се, след болничните – които са около три месеца. С очакваното увеличение на парите „за култура“, обещано от правителството, се надяваме и субсидията да стане по-голяма.

Уважаеми дами и господа, приятели, от името на Настоятелството и от мое име, благодарим на Кмета на Община Стара Загора - г-н Живко Тодоров, на Заместник кмета - г-жа Милена Желева, на Главен финансист - Цанка Ганева, на Началник Отдел „Култура“- г-жа Диана Атанасова и г-жа Анелия Овчарова - за подкрепата им! Благодарим и на г-н Гино Гинов, на г-жа Ст. Нанковска, Роси Славова и Албена Щерева - от АБ “Железник“, за чудесния микроклимат - за помощта и толерантността им към читалището! . Сърдечно благодарим - и на колектива на Детска градина „Звездица“ с Директор- г-жа Галина Стрезева - за ползотворната съвместна дейност и сътрудничество;- на СУ “Железник“ с Директор –Петя Лазарова, и госпожите Живка Кисьовска, и Траяна Кайрякова - за реализираните съвместни прояви; - на колектива на Ансамбъл “Загоре“, и тон-режисьора Петър Милков, на диригента Ангел Чакъров и Главния художествен ръководител Христо Иванов - за гостуванията в организираните празници! И накрая, позволете ми да изразя благодарността си към всички самодейци, които с неуморния си труд, с таланта, изявите и успехите си изпълват със съдържание дейността ни. Благодаря ви, мили жени, от -“Огърлица“, за всичко, което правите и давате от себе си! За кой ли път ще припомня, че любителското творчество винаги се е крепило и крепи, на такива като вас – безкористни, всеотдайни и влюбени в изкуството хора! Бъдете все така сърцати и отдадени на фолклора - да предадем искрата от нашия ентусиазъм на децата от ДФГ “Герданче“ и школата за народно пеене - да продължат и те по този път! Благодаря и на вас, деца, за постигнатите отлични резултати! Бъдете търпеливи, и знайте, че наученото днес, е основа, за усъвършенстване, надграждане и шлифоване утре! Българският песенен фолклор, предаван от уста на уста, е съкровищница, наследена от предците ни, която трябва да съхраним и опазим за идните поколения! Благодаря и на членовете на Настоятелството и Проверителната комисия, за споделените отговорности и задължения, и работата им „в ползу роду “. Да си пожелаем, да бъдем здрави и да продължим да работим, все така усърдно, и устремено - за нови творчески успехи, в разнообразните читалищни дейности! Да бъдем сърцати и отдадени в работата - да съхраним завинаги у нас творческия дух и любовта към изкуството! Благодаря ви за вниманието и отделеното време! Изготвила: Динка Генчева – Председател на НЧ“Железник-198